
Pielikums Nr.1

TEHNISKĀ SPECIFIKĀCIJA
atklātam konkursam “Pretputekļu absorbenta iestrāde grants – šķembu ceļu seguma virskārtā”

Uzdevums 
· Novērst grants-šķembu maisījuma ceļa seguma putēšanu 

Mērvienība
· Pretputēšanas materiāla iestrādātie grants-šķembu ceļa kvadrātmetri (m2)

Darba apraksts
· Ceļa seguma klātnes mitrināšana. Lai varētu veikt pretputekļu absorbenta iestrādi ceļa segumam jābūt mitram. 
· Ceļu seguma greiderēšana pirms pretputekļu absorbenta iestrādes.
· Pretputekļu absorbenta iestrāde uz ceļa virsmas ar sāls kaisītāja palīdzību atbilstoši ražotāja specifikācijai.
· Ceļu seguma veltņošana vai greiderēšana pēc pretputekļu absorbenta iestrādes.

Materiāli
· Grants ceļu putekļu absorbents, kas novērš grants-šķembu ceļa putekļošanos, ir videi draudzīgs, kas piemērots Latvijas Republikas klimatiskajiem apstākļiem.

Iekārtas
· Grants ceļu putekļu absorbenta kaisīšanai piemērots kaisītājs.
· Greideris ar pilnu masu no 11 t. 
· Veltnis ar pilnu masu no 6 t (ieteicams pneimoriteņu veltnis), ja tas tehnoloģiski nepieciešams. 
· Ūdens tvertne ceļa seguma mitrināšanai.

Darba izpilde 
· Grants ceļu putekļu absorbentu iestrādā atbilstoši ražotāja tehniskajai specifikācijai.
· Darba uzsākšana pēc pasūtītāja pieprasījuma ne vēlāk kā 5 (piecu) dienu laikā.
· Darba apjomi var tikt sadalīti vairākās iestrādes reizēs.

Prasības izpildītam darbam 
· Uz grants-šķembu maisījuma ceļiem nedrīkst veidoties putekļi pēc transportlīdzekļu pārvietošanās pa ceļa seguma klātni ne mazāk kā 2 (divus) mēnešus no darbu pabeigšanas, neatkarīgi no laikapstākļiem.

Uzmērījumi un kvalitātes novērtējums 
· Pasūtītāja pārstāvis veic apjoma uzmērījumus pēc faktiskās darba apjoma tāmes.  
· Ja transportlīdzeklim pārvietojoties pa grants – šķembu maisījuma ceļu veidojas putekļi, tad Izpildītājam vienas nedēļas laikā jāveic atkārtota pretputekļu absorbenta iestrāde uz ceļa.

Kartogrāfiskais materiāls - https://rezeknesnovads.lv/iedzivotajiem/attistiba-un-planosana/attistibas-planosanas-dokumenti/rezeknes-novada-teritorijas-planojums-2020/

Darbu apjomi (dokuments pievienots atsevišķā .xlsx failā)
